b"\n_START_ARTICLE_\nThe Walker Brothers\n_START_SECTION_\nPovijest sastava\n_START_PARAGRAPH_\nThe Walker Brothers osnovani su u Los Angelesu 1964. od strane glazbenika koji su ve\xc4\x87 svirali u razli\xc4\x8ditim grupama._NEWLINE_Tako je Scott Engel svirao u grupi The Routers, a Gary Leeds u The Standellsima. John Maus imao je vlastitu grupu, kojoj se prvi pridru\xc5\xbeio Scott Engel sviraju\xc4\x87i bas. Tada im se pridru\xc5\xbeio Leeds i tako je nastao trio Walker Brothers. Gary Leeds koji je bio na glazbenoj turneji u Britaniji kao prate\xc4\x87i glazbenik pjeva\xc4\x8da P. J. Probya, poslao je demo snimke u tada glazbeno \xc5\xbeivlji i moderniji London, glazbenom producentu Johnny Franzu. Ovaj ih je pozvao u London, ali kad su se velja\xc4\x8di 1965. pojavili, odbio je potpisati ugovor sa njima._NEWLINE_No momci su se sna\xc5\xa1li, nastupav\xc5\xa1i po razno raznim nastupima i osigurali ugovor za snimanje plo\xc4\x8da s ku\xc4\x87om Philips Records. Njihov prvi singl Pretty Girls Everywhere, s Mausom kao glavnim pjeva\xc4\x8dem, nije ba\xc5\xa1 dobro prihva\xc4\x87ena, ali su se britanske radio stanice odu\xc5\xa1evile sljede\xc4\x87om pjesmom - Love Her, koju je otpjevao Engel sa svojim baritonom, i tako se ta pjesma popela na britansku top listu u lipnju 1965. Ovu skladbu su ve\xc4\x87 snimili The Everly Brothers kao B stranu na svojoj sing plo\xc4\x8di The Girl Who Sang The Blues 1963._NEWLINE_Izdava\xc4\x8dka ku\xc4\x87a Philips, zatim je snimila i izdala njihovu izvedbu balade Burta Bacharacha i Hala Davida - Make It Easy on Yourself ( ovu skladbu ve\xc4\x87 prije je snimio pjeva\xc4\x8d Jerry Butler). I ovu pjesmu je vrlo sugestivno otpjevao Engel ( koji se prezvao u Scott Walker ), orkestraciju je napravio Ivor Raymonde, a glazbenu produkciju vodio Johnny Franz. On je osigurao veliki orkestar u stilu produkcije Phila Spectora. Uspjeh je uslijedio u kolovozu 1965. kad se plo\xc4\x8da popela na britanski Top 10, a na kraju godine do\xc5\xa1la je #16 ameri\xc4\x8dkih ljestvica. Zatim je uslijedio uspjeh u o\xc5\xbeujku 1966. sa My Ship Is Coming In (#3 u Britaniji), a zatim je uslijedio njihov najve\xc4\x87i uspjeh sa The Sun Ain't Gonna Shine Anymore. ( #1 u Britaniji). U to vrijeme bili su u zenitu popularnosti u Britaniji, osobito Scott Walker koji je postao tinejd\xc5\xbeerska zvijezda (me\xc4\x91u djevojkama). Pjesma je u\xc5\xa1la i na ameri\xc4\x8dke liste, ali tek #13._NEWLINE_Walker Brothers nastavili su nizati uspje\xc5\xa1nice u Britaniji tijekom 1966. i 1967., sa Scottom koji je sve vi\xc5\xa1e preuzimao ulogu lidera u sastavu. No i njih je pregazilo vrijeme i promjena glazbenog ukusa, tako da su se 1968., nakon turneje po Japanu razi\xc5\xa1li zbog nesuglasica i razli\xc4\x8ditih umjetni\xc4\x8dkih usmjerenja. \xc4\x8clanovi Walker Brothersa nastavili su solo karijere, od njih je svakako Scott imao najvi\xc5\xa1e uspjeha._NEWLINE_1976. grupa se nenadano ponovno okupila i uspjela jo\xc5\xa1 jednom osvojiti britansku publiku s hitom Toma Rusha - No Regrets. No njihova sljede\xc4\x87a tri albuma, pro\xc5\xa1la su vrlo lo\xc5\xa1e, tako se grupa ponovno raspala."